# Nobara Linux

Nobara Linux, Nobara o Nobara Project és una distribució GNU/Linux per a arquitectures x86_64 basada en Fedora Workstation. Empra Systemd com a procés d'inici, Calamares com a instal·lador i disposa com a entorn d'escriptori per defecte KDE Plasma. Pensada per a ser amigable i optimitzada per als usuaris de videojocs i per als creadors de contingut. Permet instal·lar programari exigent sense la necessitat de conèixer els requisits pel que fa a llibreries i configuració de cada aplicació. Facilita la instal·lació d'eines de tercers, les que no són de l'entorn de Fedora.

## Història

Fou principalment desenvolupada per Thomas Crider, un enginyer de Red Hat involucrat en diversos projectes Linux entre els quals destaquen Wine, Lutris o Proton-GE. Oferint-se una derivada de Fedora Workstation preparada per a jugar.
El desembre de 2023 en la versió 39, l'escriptori de referència passà de ser GNOME a KDE Plasma. Aquest canvi fou motivat per la introducció de manera més ràpida i més estable a KDE Plasma de diferents elements com: la taxa de refresc variable (VRR); el gestor de renderització directa (DRM), necessari per a la realitat virtual a Wayland; l'escalat fraccional; la solvència de la característica d'arrossegar i deixar anar o una millor integració amb el client de Steam.

## Característiques

Des de l'inici emprà Calamares com a instal·lador en lloc d'Anaconda, facilitant la instal·lació a l'usuari no familiaritzat a Linux. Fa servir AppArmor com a mòdul de seguretat per al Kernel Linux en lloc de SELinux. Habilita per defecte RPM Fusion i FlatHub. Malgrat que no és la distribució linux més usada en el sector dels videojocs, sovint és comparada amb Windows, superant-lo en rendiment en més d'una ocasió. Ofereix una especial cura en l'entrega de programari com Blender, DaVinci Resolve o OBS Studio, així com dels drivers privatius dels gràfics d'NVDIA.

## Referències

* ↑ «Nobara Project». Distrowatch. [Consulta: 9 gener 2023].
* 1 2 3 «Nobara, la derivada de Fedora orientada al «gaming», se pasa a KDE Plasma». Muy Linux, 27-12-2023. [Consulta: 9 gener 2024].
* ↑ arindam. «Nobara 38 Released, Offering Enhanced Gaming and Content Creation Experience». Debug Point, 26-06-2023. [Consulta: 26 juny 2023].
* 1 2 Borisov, Bobby. «Nobara Linux 39 Released, Ditches GNOME in Favor of Plasma». Linuxiac, 27-12-2023. [Consulta: 10 gener 2024].
* ↑ Administrator. «Nobara Linux, la distribución de juegos para principiantes en Linux». Somos Libres, 26-10-2022. [Consulta: 15 gener 2024].
* ↑ Evangelho, Jason. «This New Linux Distro Combines Fedora With Great Gaming Software». Forbes. [Consulta: 26 juny 2023].
* 1 2 Proven, Liam. «Nobara Project aims to make Fedora 35 viable for gaming». The Register, 07-02-2022. [Consulta: 26 juny 2023].
* ↑ Evangelho, Jason. «Linux Gaming Guide: How To Easily Install And Update Proton GE». Forbes, 15-09-2021. [Consulta: 13 gener 2024].
* ↑ Das, Ankush. «Nobara Project Aims to Offer an Unofficial Fedora Linux 35 Spin Tailored for Gaming». It's FOSS, 08-02-2022. [Consulta: 17 gener 2024].
* 1 2 Arindam. «Nobara 39 Gets A Boost with KDE Plasma and Gaming Tweaks». DebugPoint, 29-12-2023. [Consulta: 9 gener 2024].
* ↑ Medina, Eduardo. «Alternativas para jugar en Linux más allá de la Steam Deck». Muy Computer, 10-03-2023. [Consulta: 26 juny 2023].
* ↑ Merino, Marcos. «Cuatro nuevas distribuciones Linux para seguir de cerca en 2023». Genbeta, 08-01-2023. [Consulta: 26 juny 2023].
* ↑ «Nobara 39 Released - Customized Version Of Fedora Catering To Gamers/Enthusiasts». Phoronix, 26-12-2023. [Consulta: 9 gener 2024].

## Notes

* ↑ També conegut pel sobrenom de Glorious Eggroll.